《杂诗三首 其一》
宋代·吕本中

烹葵去王畿，剥枣在海角。岁序忽已周，月亦频告朔。

向来手中扇，今此已倦捉。尚嫌簿领繁，不厌朋友数。

尘埃向奔走，文字费雕琢。途人有前知，子乃独未觉。

出门见大路，夫子焉不学。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。